

Scrisoarea de protest a unui elev iritat de modul în care presa i-a catalogat în 2011 pe cei care au picat BAC - ul revine pe rețelele de socializare, scrie realitatea.net.



"Generatia ratatilor! Generatia etnobotanistilor! Generatia idiotilor! Generatia facebook! – asa ne catalogheaza mass media si opinia publica din întreaga tara în zilele acestea pe toti care am dat Bacalaureatul – eu le spun doar atat – RUSINE! Rusine tuturor!



Rusine pentru ca ati ajuns sa dati vina pe o generatie crescuta de voi, aratata cu degetul acum tot de catre voi! Rusine sistemului care ne-a crescut! Rusine modelelor care ne sunt promovate de mai bine de 20 de ani încoace! Rusine noua, voua, profesorilor, elevilor, politicienilor, mass-mediei, ROMANIEI!



Am ajuns dupa 20 de ani de spaga, de modele gen Becali, Talmacean si Bianca Dragusanu, de învatamant prost manageriat, de legi prost facute sa profite cei puternici, de facultati pe pile si pe bani din care au iesit generatii întregi de dascali care ne-au educat pe noi, cei idioti si fraieri cei care ne aflam acum în aceeasi oala, indiferent daca ne-am luat sau nu BAC-ul, am ajuns la o limita!



Nu mai suportam! Refuzam sa credem ca suntem o generatie pierduta! Suntem defapt prima generatie care va fi sacrificata cu folos, si asta deoarece ne-am saturat de ce se întampla în tara asta! Totul trebuie sa înceteze! Pentru asta vom iesi în strada si vom cere dreptate! Cerem ajutorul oamenilor corecti, ajutorul moral de care avem nevoie pentru a progresa! Toata lumea este acum socata de rezultatul Bacalaureatului si implicit de învatamantul romanesc. Ohh, dar ce surpriza! Cat de neasteptat! Ce soc! INCREDIBIL! SENZATIONAL!



Adica din acesti copii care din a99 pana acuma li s-a schimbat programa de naspe ori, care au intrat la liceu sa dea bac din geografie si s-au trezit în a 12-a ca dau din fizica, acesti copii care au vazut zi de zi la televizor cum este încurajata prostia si incultura alaturi de baieti cu bani facuti fraudulos înconjurati de curve semi-îmbracate în direct la televizor, acesti copii batuti de soarta ca s-au nascut într-o tara ca asta, o tara în care e mai important ce chiloti are Crudu decat rezultatele sportive si intelectuale ale tarii, acesti copii nu au devenit niste genii eminesciene??? Serios??? Acesti copii nu au intelect nici macar cat Einstein??? DOAMNE! CE NERUSINARE!! Mai nemernici etnobotanisti!!! Cum puteti mai gunoaielor, mai loazelor sa nu învatati si sa intrati fara pile si copiat la facultati cand aveti atatea modele demne de urmat??? CUM E POSIBIL O ASEMENEA DEPRAVARE? Adica mai bine stati pe facebook si pe messenger decat sa urmariti modelele oferite la tv???



Adevarul e ca de 20 de ani ne asteptam sa iasa niste flori de nufar în locuri în care nu am aruncat nici macar seminte de urzica! Asta e realitatea! Va uimeste promovabilitatea de la BAC? Dar de cea de la titularizari de ce nu ziceti nimic? Ei nu-s loaze, etnobotanisti? E posibil sa iei 1.20 la titularizare si sa te mai consideri profesor? E posibil sa iei diploma frauduloasa la Spiru Haret si sa educi apoi generatii întregi? Stiati ca 25% din toti profesorii actuali au studiile facute la Spiru Haret? Sau asta nu e important pentru voi? Stiati ca suntem pe penultimul loc din Europa si la egalitate cu Congo la nivelul învatamantului? Si asta nu de acuma, de un an-doi ci de aproape doua decenii!!! Asadar, de ce va mirati? De ce sunteti indignati? aaaa… aveati impresia ca daca le oferiti parintilor si bunicilor nostrii spectacole tv ieftine si barbare, adevarate sugative de rating, sau daca le cumparati votul si ii mintiti în campanii electorale infinite, noi odraslele lor o sa fim dintr-o data altfel?



Ei bine, suntem altfel, dar nu asa cum credeti voi! Suntem diferiti! Suntem diferiti prin faptul ca stim sa spunem GATA!Gata cu adevaratele gunoaie din tara asta! Nu va mai merge! Noi avem onoare si demnitate, nu mai suntem niste slugi în fata voastra, iar daca nu vom reusi sa va schimbam, vom pleca din tara, si atunci sa ramaneti voi sa va plangeti de mila! Noi, generatia etnobotanistilor cum ne spuneti voi o sa va aratam ca avem mai mult curaj decat toate generatiile voastre de comunisti la un loc! Reprezentam adevarata forta deoarece noi suntem VIITORUL iar voi sunteti doar niste amarati care vor muri si vor fi uitati de istorie! Voi ati fost PERIOADA NEAGRA din istoria acestei tari si asa veti fi tinuti minte, iar noi, noi suntem PRIMII! PRIMII care se revolta împotriva voastra!".